CELEX: 32021R0071
Language: bg
Date: 2021-01-21 00:00:00
Title: Регламент (ЕС) 2021/71 на Комисията от 21 януари 2021 година за забрана на риболова на берикс във водите на Съюза и международните води от зони 3, 4, 5, 6, 7, 8, 9, 10, 12 и 14 от страна на кораби, плаващи под знамето на Франция

27.1.2021   
               
               
                  BG
               
               
                  Официален вестник на Европейския съюз
               
               
                  L 27/3
               
            
         РЕГЛАМЕНТ (ЕС) 2021/71 НА КОМИСИЯТА
         от 21 януари 2021 година
         за забрана на риболова на берикс във водите на Съюза и международните води от зони 3, 4, 5, 6, 7, 8, 9, 10, 12 и 14 от страна на кораби, плаващи под знамето на Франция
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1), и по-специално член 36, параграф 2 от него,
         като има предвид, че:
         
                     (1)
                  
                  
                     С Регламент (ЕС) 2018/2025 на Съвета (2) се определят квотите за 2020 г.
                  
               
                     (2)
                  
                  
                     Според получената от Комисията информация с улова, насочен към запаса от берикс във водите на Съюза и международните води от зони 3, 4, 5, 6, 7, 8, 9, 10, 12 и 14 и извършван от кораби, плаващи под знамето на Франция или регистрирани в тази държава, отпуснатата за 2020 г. квота е изчерпана.
                  
               
                     (3)
                  
                  
                     Поради това е необходимо да се забранят определени риболовни дейности за посочения рибен запас,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изчерпване на квотата
            Посочената в приложението квота за риболов на берикс във водите на Съюза и международните води от зони 3, 4, 5, 6, 7, 8, 9, 10, 12 и 14, отпусната на Франция за 2020 г., се счита за изчерпана от датата, посочена в същото приложение.
         
         
            Член 2
            Забрани
            
               1.   Считано от указаната в приложението дата се забранява риболовът на посочения в член 1 рибен запас от страна на кораби, плаващи под знамето на Франция или регистрирани в тази държава. По-специално се забраняват търсенето на риба, както и хвърлянето, поставянето и влаченето на риболовни уреди, насочено към улов на съответния запас.
            
            
               2.   Трансбордирането, задържането на борда, преработката на борда, прехвърлянето, поставянето в клетки, угояването и разтоварването на уловена от посочените кораби риба и продукти от риболова на съответния запас остават разрешени по отношение на улова, извършен преди указаната в приложението дата.
            
            
               3.   Извършеният от посочените кораби нежелан улов на екземпляри от съответния запас се качва и задържа на борда, регистрира се, разтоварва се и се приспада от квотата в съответствие с член 15 от Регламент (ЕС) № 1380/2013 на Европейския парламент и на Съвета (3).
            
         
         
            Член 3
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 януари 2021 година.
            
               
                  За Комисията,
               
               
                  от името на председателя,
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 343, 22.12.2009 г., стр. 1.
         
            (2)  Регламент (ЕС) 2018/2025 на Съвета от 17 декември 2018 г. за определяне на възможностите за риболов за 2019 и 2020 г. по отношение на някои дълбоководни рибни запаси за риболовните кораби на Съюза (ОВ L 325, 20.12.2018 г., стр. 7).
         
            (3)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
      
      
         
            ПРИЛОЖЕНИЕ
            
                        №
                     
                     
                        31/TQ2025
                     
                  
                        Държава членка
                     
                     
                        Франция
                     
                  
                        Запас
                     
                     
                        ALF/3X14-
                     
                  
                        Вид
                     
                     
                        Берикс (Beryx spp.)
                     
                  
                        Зона
                     
                     
                        Води на Съюза и международни води от 3, 4, 5, 6, 7, 8, 9, 10, 12 и 14
                     
                  
                        Дата на въвеждане на забраната
                     
                     
                        27.10.2020 г.